Dømt for bildrap på Tiril (11) og Sara (13) – tar straffen
Det bekrefter ulykkessjåførens forsvarer, advokat Gunhild Lærum. – Alle har behov for ro nå, så han aksepterer dommen, sier hun i en kort kommentar til VG. 48-åringen tok betenkningstid vedrørende ankespørsmålet etter å ha sittet nærmest urørlig da dommen ble avsagt i Nedre Romerike tingrett mandag 11. mai. I tillegg til fengselsstraffen på fem måneder ble han fradømt retten til å kjøre bil i fire år, samt at han må betale 125.000 kroner i oppreisning til hvert av jentenes foreldrepar. Bistandsadvokaten til det ene foreldreparet, Christian Lundin, sier at ingen av de etterlatte vil anke dommen. – Foreldrene til Sara er lettet over at sjåføren ikke anker. De ønsket på det sterkeste å bli skånet for en ny runde i rettsapparatet. Nå kan de legge straffesaken bak seg, sier Lundin til VG. Frode Sulland, bistandsadvokat for de etterlatte etter Tiril, sier at hans klienter også er «svært lettet». Nå gjenstår kun statsadvokatens endelige avgjørelse rundt ankespørsmålet. – Jeg skal sende over saken med en innstilling til statsadvokaten. Jeg vil si at det er lite trolig med en anke fra påtalemyndighetens side, sier politiadvokat Kåre Kalvå til indre.no.– Jeg er glad for at det er over. Dommen var som forventet, sa faren til avdøde Tiril, Tor Åge Bølge, til pressen etter domsavsigelsen, som fant sted nøyaktig 16 måneder etter ulykken. Sara Christiane Holmedahl Sandsmark (13) og Tiril Alette Huser Bølge (11) ble påkjørt av en bil da de var på tur med hest og sulky 11. januar i fjor. De døde senere av skadene på sykehuset. Gjorde filmopptak samme dag som ulykken: - Man kan høre latteren deres, noe som varmer veldig På rettssakens første dag var det svært sterke scener som utspilte seg da foreldrene til de to jentene var tilbake på åstedet, i anledning rettens befaring. KOMMENTAR: En rettssal fylt av sorg Tidligere på dagen ble det høy temperatur i retten da bistandsadvokaten for Saras etterlatte, Christian Lundin, tordnet mot 48-åringen.48-åringen har nektet straffskyld for uaktsomt drap og uaktsom kjøring, fordi han i dag hevder å ikke huske hva som skjedde. På åstedet etter ulykken skal han imidlertid ha sagt at han skulle kjøre forbi hestevognen de to jentene satt i, men at han ikke klarte å stoppe da han måtte avbryte forbikjøringen fordi det kom en bil i motgående felt. – Retten legger vesentlig vekt på disse vitnenes forklaringer, sa tingrettsdommer Anja Bech da hun leste opp dommen mandag. Videre leste Bech fra dommen at retten utelukker at sjåføren ble blendet av lys, eller at han hadde en bevissthetstilstand som gjorde at han ikke kan klandres for ulykken. – Han synes det fremstår som ganske usannsynlig at han skal ha prøvd å kjøre forbi. Men at han har kjørt på dem bakfra vet han jo. Det tar han selvfølgelig ansvar for, men han kan ikke forklare hvorfor det skjedde, sa forsvarer Gunhild Lærum da dommen var avsagt. Les også:Storesøster Marias brev til Sara i VGRetten la vesentlig vekt på funnene til kollisjonseksperten Arvid Aakre, som var den andre sakkyndige som ble oppnevnt av retten, etter at den første ble erklært inhabil. Retten mener et sannsynlig hendelsesforløp er at sjåføren ikke bremset ned da han tok igjen hestevognen, og at han hadde for høy fart da han måtte avbryte forbikjøringen fordi det kom en bil imot. – Det er uklart hvorfor sjåføren feilvurderte. Mobilen var ikke i bruk og det var ikke rus inne i bildet, sa dommeren, før hun gjorde det klart at årsak til feilvurdering ikke er et vilkår for å kunne ilegge straff for uaktsomhet. Bech la til sjåføren også hadde et handlingsalternativ, nemlig å vrenge bilen ut i grøften til høyre.De etterlatte etter Sara Christiane Holmedahl Sandsmark (13) og Tiril Alette Huser Bølge (11) har reagert kraftig på tiltaltes påståtte hukommelsestap, sett i lys av at han skal ha husket detaljer rett i etterkant av ulykken. Psykologen som i mer enn ett år har behandlet den tiltalte sjåføren vurderte i retten troverdigheten rundt hukommelsestapet slik. Da faren til avdøde Sara, Jostein Holmedahl Sandsmark, vitnet, fikk tiltaltes forsvarer gjennomgå for måten hun skal ha opptrådt på. Sandsmark har også tidligere rettet sterk kritikk mot Lærum og hennes klient i VG.
48-åringen som er dømt til fem måneder i fengsel for uaktsomt bildrap på Sara Christiane Holmedahl Sandsmark (13) og Tiril Alette Huser Bølge (11) anker ikke dommen.